Downloaded from YTS.MX
Official YIFY movies site: YTS.MX
VINERI ORA 06:30, 27 GRADE CELSIUS
Cât să-ndure și inima mea
Din vuietul lumii ăsteia?
Inima asta așa dornică
Să fie nestatornică
Cât să-ndure și inima mea
Din vuietul lumii ăsteia?
Bate cu o energie puternică
Să fie nestatornică
Pleacă, să nu te oprești
Dacă pe drum vrei să crești
Fă-ți și poftele câteodată
Distrează-te ziua toată!
Nu-ți face griji, destinde-te
Distrează-te ziua toată!
Fă-ți și poftele câteodată
Distrează-te ziua toată!
NATASHASABHARWAL #HAISIM
Sid, combini hidrogenul cu oxigenul ca să faci apă?
Grăbește-te, frate! Vreau să fac pipi!
PLANUL PENTRU VINERI SEARA
Nu, Manish. Nu putem schimba acum.
Spune-i dlui Goel că e-n regulă.
Se mai întâmplă înainte de semnarea contractului.
Rezolvăm cu echipa lor înainte de apelul video.
Le explicăm pe îndelete.
Știu.
E normal să fie stresant pe parcursul fuziunii.
Spune-le că mă ocup eu de echipa dlui Paulson.
Batem palma azi.
Bine, ne vedem în câteva ore.
Nu e bine, mamă.
Îmi pare rău, Siddharth.
Ședința de la Pune e azi
și tot intervin probleme.
Nu, scuze! Nu la asta mă refeream.
Nu iau pe Adi cu mine, mamă.
De ce? Care-i problema?
- Vine să vadă meciul. - Nu e adevărat.
Vrea doar să-i impresioneze pe jucători.
Și sunt o influență negativă.
- Ar trebui să mă susții. - Vrea să-ți facă galerie.
Adi nu se trezește la 06:30, atunci adoarme.
Îl trezește autobuzul pe el. Crezi că se va trezi pentru meciul meu?
Și ce galerie? Eu sunt rezervă.
Știe și el.
Mamă, ar fi foarte ciudat ca fratele rezervei să vină la meci.
De ce te agiți pentru așa ceva?
Știu că ești stresat din cauza candidaturilor.
Sunt ultimele zile de școală.
Lasă-i pe ceilalți! Ar trebui să te bucuri de perioada asta!
Da, mamă, tu fă-ți griji pentru Adi și prostiile lui!
Da!
Sid, ședința poate dura până târziu.
S-ar putea să rămân peste noapte în Pune.
Vă descurcați fără mine o zi?
N-o să vă certați, așa-i?
Mă doare, Sid! Mă doare! Te rog!
Așa se face!
Trișorule! De ce minți? Ia de-aici!
Nu, nu așa!
Siddharth!
Nu se va întâmpla nimic de genul ăsta.
Acum am 18 ani și îmi înțeleg responsabilitățile.
- Mamă, bună dimineața! - Bună dimineața, dragul meu!
Gata, Adi?
Da, mamă. Ca de obicei.
Bine, mamă. Îl iau cu mine.
Dar iau mașina.
Am și permis acum, așa că...
Îmi pare rău, dar fără mașină.
Nu ești obișnuit. Nu cât lipsesc eu.
Să știi...
că încă nu îmi place ideea.
Mă întorc mâine
și apoi, în weekend, ieșim cu toții.
- Bine? - Da.
Și conduci tu, promit!
Dar, cât sunt plecată, nu vă atingeți de mașină.
Rickshaw!
Pa, mamă!
Bine, dragule. Să te distrezi puțin, da?
Și baftă!
Și tu, Adi. Să fii cuminte!
Ascultă de fratele tău mai mare!
Pa!
Bine, la treabă!
Frate, știu de ce ești posomorât.
Dar n-o să-ți dau bătăi de cap.
Sunt fratele tău. De ce te-aș face de râs?
Pasează!
Pasează la mine!
Nu acolo!
Două minute. Mă întorc imediat.
Puteam să terminăm un joc.
Vreți să joc eu?
Durează ceva. Jumătate de oră, două ore...
Nu se știe!
- Bine. - Haide!
Un', doi, trei!
Fugi!
Deci Siddy se cacă?
Și atât durează în fiecare zi?
- Siddy Căcăciosul! - Siddy Căcăciosul!
Dar de ce vii așa devreme, Adi?
Frate, e ultimul meci al anului și jucăm cu Global School!
Miza e mare, e nevoie de susținere.
Da, sigur pierde echipa mea dacă nu te dai tu în spectacol.
Bine.
O să vină și fetele din anul tău să vadă meciul.
O agăț pe una și merg cu ea la banchet săptămâna viitoare.
Și dacă merg la banchet acum,
m-am scos până la absolvire!
Ești de-o inteligență rară, Adi!
De-ai folosi-o și la școală!
De parcă tu nu te gândești la banchet.
Nu, mersi. Am altele pe cap.
Desigur, notele, examenele și intrarea la facultate.
Pe patul de moarte omul se gândește la ce note a luat la fizică.
Apropo, cât ai luat la ultimul examen de fizică?
Îmi spui că, la doar câteva săptămâni înainte de absolvire
nu te interesează deloc să mergi la ultimul bal?
Haide, frate! Sigur vrei să mergi cu cineva.
Nicio problemă. Pot să ghicesc.
Poate...
Natasha Sabharwal?
Nat.
Nu e mare inginerie. E cea mai simpatizată fată din școală.
Și colegii mei o adoră.
A fost ușor de ghicit.
Dar nu te agita! Mai e o săptămână.
Și Nat pare de treabă. Invit-o în oraș!
Dar mișcă-te,
fiindcă, așa cum umblau armatele după Don,
donjuani, tocilari, culturiști și șefi de clasă,
toți umblă după Nat.
ȘCOALA INTERNAȚIONALĂ DIN MUMBAI SIM
ȘCOALA INTERNAȚIONALĂ DIN MUMBAI
Hai, SIM!
Stai să înceapă meciul măcar!
Se numește „galerie”. Așa faci atmosferă.
Nu înțelegi, Nits.
Eu credeam că nu vii la meci.
Nu am avut de ales.
Ai mei sunt plecați, așa că a trebuit să vin cu sora mea.
Iar ea e cea mai înfocată fană la orice eveniment școlar.
Unu, doi, trei, patru! Pentru cine tot scandăm?
Cinci, șase, șapte, opt! Pe cine aplaudăm?
SIM!
HAI, SIM! VICTORIE
SEXY, INCREDIBILI, MARCATORI
SIM!
Sid, Gautam și Parth, pe bancă.
Autogol, tu joci azi.
Dar țineți minte spre ce poartă șutezi.
- Da, domnule. - Haide, adunarea!
Global School a învins SIM în ultimii trei ani.
Dar azi nu, băieți.
Azi jucăm acasă.
Azi suntem favoriții.
Azi îl avem...
pe Kabir!
Trebuie să câștigăm cu orice preț.
Nu putem pierde!
Pentru că azi e în joc mândria voastră!
Onoarea voastră!
Și slujba mea. Bine?
Așa că, orice ar fi, nu uitați...
Fiți uniți, jucați în echipă și...
pasați-i lui Kabir.
Orice ar fi, pasați-i lui Kabir.
Ai mingea, i-o dai lui Kabir.
- Nu ezitați... - Spre Kabir!
Asta e! Mâinile, băieți! Mâinile!
Unu, doi, trei...
NU TE PUI CU SIM
Nicio problemă, băieți! Nicio problemă! Continuați!
Ce faci, Kabir?
E în regulă. Haide!
E în regulă!
- E în regulă, Kabir, hai! - Data viitoare.
Jay, pasează-i lui Kabir!
Mișcați-vă!
Rahat! Nu acum...
Sid...
- Sid! - Da, domnule.
E timpul să-ți pierzi virginitatea.
Intri în locul lui Autogol.
Ia-o ușor, nu te agita.
Dar, te rog, nu-i încurca!
Știi ce să faci, nu?
Da, domnule, driblez și înscriu.
- Ce? Sid! - Domnule, relaxați-vă. Glumesc.
- La Kabir, știu. - La Kabir. Bine...
Hai, băieți!
Alo! Ia-o...
Fugi! Aici!
Cere mingea, Sid!
Acum! Mișcă-te!
Jay, du-te! Mișcă, pasează-i lui Kabir!
Sid!
Nu el!
Pasează, Sid! Pasează!
Șutează!
Pasă!
Șut!
Șutează!
Ce?
Da!
SIM - GOLURI 1 GS - GOLURI 0
Da!
- SIM! - SIM!
Da!
Ce nebunie de meci! Nebunie!
Ce meci, frate!
I-ați văzut pe GS la sfârșit?
Nu, pentru că nu avem timp de ratați!
Kabir, acum o poți invita pe Nat la banchet.
Mă gândeam să câștig meciul și apoi s-o invit.
Dar a înscris Siddy Căcăciosul.
Da, frate!
Dar v-a plăcut cum s-a mișcat Căcăciosul, nu?
În rest, e un crispat.
Parcă e tataia la balet!
Eu credeam că nu se pricepe decât la a deveni contabil sau ceva.
Da, ce tip ciudat! Nici n-a stat să sărbătorească.
A fugit la vizuina lui.
Copaie îmi spunea că îl vede la bibliotecă zilnic.
Dacă nu se face contabil, ajunge bibliotecar.
Dar trebuie s-o inviți pe Nat la banchet.
Uite, în finala Euro 2016, un neica-nimeni numit...
- Eddie? - Edward.
- A înscris golul victoriei.
Dar cine a ridicat trofeul? Ronaldo, frate. El e vedeta.
Așa e, frate.
Bine. O invit dacă am ocazia.
- Sigur că vei avea ocazia. - Serios, frate.
Am câștigat un meci nebun! Știți ce înseamnă asta?
Da, frate!
Ești sigur?
Clar. Altfel, ce vor crede bobocii?
Și știți ce? Azi e vineri!
- Da, frate! - Azi e seara perfectă pentru...
Planul pentru vineri seara!
Haideți!
Am consolă de DJ și arme CO2. Turcule, ne faci rost de băutură?
Vă fac rost de orice și oricine.
Obraznicule!
Spune-mi, ce-ți trebuie?
Băi!
Deci...
Mișto gol, frate.
Ce victorie, nu?
Diseară, Planul pentru vineri seara.
Ce zici?
Știi...
Decât să mă uit la voi cum beți, mai bine mă ascund în vizuină
și mă hotărăsc dacă vreau să fiu contabil sau bibliotecar.
Jay, apropo...
Eder a înscris în 2016 și, fără el, Ronaldo nu ar fi ridicat trofeul.
Și asta e o scârbovenie.
Gândiți-vă și la mediu! Sau sunteți prea șmecheri și pentru planetă?
Tocilaru'!
Ce gol! Frumos!
Bravo, Sid!
A fost grozav, nu?
Bună!
Frumos gol!
Bravo, Sid!
Apoi a driblat nebunește și a trecut ca prin brânză!
Exact ca Neymar.
Au rămas toți cu gura căscată.
Și n-a fost ușor.
Ca la jocul FIFA, când apeși R1 și nu intră.
Dar lui i-a ieșit. Ce gol!
Ușurel, Adi. Sau fratele tău va câștiga și Premier League.
De ce nu? Liga interșcolară azi, mâine, Premier League.
Să-l fi văzut pe antrenor! L-a dat peste cap.
Dădea ture, dansa...
Viața mea nu era de colo
Apoi am zis „YOLO” Nu spuneam nici „du-te mai încolo”
Dar acum gata. Alo!
Îmi place viața solo Nu-mi trebuie vreun gigolo
Ajunge, dră Khurana!
A fost cam... ireverențios.
Vi s-a cerut să recitați o poezie
care să înglobeze experiențele voastre de peste an
în limba engleză!
Te rog...
Ia te uită, cavalerul nostru!
Le-ai arătat tu huliganilor ălora!
Te rog, intră, dle Menon.
Dră Sabharwal, vă rog, recitați-vă opera!
„Lasă-mă în pace”, strig lumii
Apoi mă simt stingheră
„Sunt mare”, îi spun mamei
Apoi îi ceri bani
„Lasă-mă să conduc”, îi spun tatei
Dar claxoanele și traficul mă sperie
„Taci naibii”, îi spun surorii mele
Dar vreau să-mi spună ce are pe suflet
„Știu ce am de făcut” le spun profesorilor
Dar vreau să mă călăuzească
„Am un plan” le spun tuturor
Dar aș vrea să mă ajute cineva
„Va fi bine”, îmi spun
Dar n-am încredere în mine
„Lasă-mă în pace”, strig lumii
Apoi mă simt stingheră
Bravo!
Mulțumesc, domnule.
Umblă vorba peste tot...
E prea mult, frate.
Salut!
Ai aflat?
Planul pentru vineri seara.
PPVS
Cine mănâncă mai puțin o are mică. Trei, doi, unu și!
Haide!
Copaie, hai! Grăbește-te!
Doamne! Chiar exiști! Te iubesc!
Te cunosc?
A vorbit cu mine!
Ți-am spus, susținerea dă roade.
Se vorbește de tine pe toate grupurile de WhatsApp.
Am trecut neobservat opt ani la școala asta.
Am marcat un gol azi și mă cred Hardik Pandya.
Vezi?
Nu Hardik, Dhoni. Ai câștigat Cupa Mondială școlară, nu?
Frumos.
Mai repede!
Kabir și idioții lui m-au chemat la PPVS.
De parcă aș merge la petrecere cu ei.
- Planul pentru vineri seara? - Da.
- În seara asta? - Da!
Nu cred că-ți dai seama ce se întâmplă.
Trebuie să mergi la petrecerea asta. Fără niciun dubiu.
Frate, cândva, la școală nu făceai decât să înveți, să faci teme...
Și să înveți iar.
Reguli foarte stricte, ca în filmul Mohabbatein.
Dar niște elevi șmecheri au decis că, dacă învățăm cinci zile,
în weekend ne distrăm nonstop.
Așa a apărut Planul pentru vineri seara.
Cea mai tare tradiție a școlii, unde moștenirea, mândria și disciplina
sunt înlocuite cu muzică tare, jocuri nebunești și aventuri epice.
E cea mai șmecheră petrecere...
Din auzite zic.
- Bobocii nu au voie... - Da.
Ideea e că ești faimos acum, cel puțin azi.
De asta ești invitat.
Profită la maximum, frate!
Distrează-te cu ăștia mari!
O să fie o atmosferă...
O să ai ocazia s-o inviți pe Nat la banchet.
Mă mai gândesc.
- Frate! - Scuze!
- Scuze. - Ești tare.
CARIERĂ PREGĂTEȘTE-TE
DESCOPERĂ JOBURI
CONSILIER
Cum de citești cartea asta?
Dacă citeam sonete de Shakespeare, m-ai mai fi întrebat?
Nu la asta mă refer, dar nu e pe lista de lectură obligatorie, nu?
La asta te referi.
Nu, voiam să citesc ceva relaxant.
Foarte relaxant.
Măcar nu te plictisești și ai doi ani asigurați.
Te-ai scos la școală!
Până la urmă, pe patul de moarte, omul se gândește doar la câte cărți a citit.
- Adi. - Adi...
Siddharth, intră!
Pa!
Bună ziua, doamnă!
Dle Menon, am auzit că ai înscris un gol minunat azi-dimineață.
Doamnă, nu și dv., vă rog.
Fără selfie-uri și propuneri.
Nu m-am schimbat de ieri.
Da, observ.
Așadar, te-ai hotărât?
- Da. - Serios?
Am decis că vreau să caut facultăți în Europa.
Siddharth, au trecut opt luni.
Am analizat toate facultățile din India, Statele Unite, Marea Britanie,
Canada, Singapore, Hong Kong, Australia...
Dar dacă sunt...
E timpul să încheiem turneul universitar și să trimiți dosarele de înscriere.
Mai ai puțin și ratezi termenele-limită.
Măcar trimite candidaturile! Ceilalți au făcut-o deja!
Eu nu sunt ca ceilalți. Nu vreau să greșesc.
Sunt minuțios, dar e o decizie foarte importantă.
E un angajament financiar uriaș pentru familia mea.
Fără documentare temeinică, nu pot trimite candidatura.
Și de va trebui să-mi iau un an de pauză.
Bine.
Vom discuta despre facultăți din Europa, Africa...
Și din Antarctica, dacă vrei.
Dar la următoarea întâlnire vii cu mama.
Te va ajuta ea să iei o decizie.
Nu, e ocupată.
Și, doamnă, e decizia mea. Mă descurc singur.
Mama a gătit. De ce tot irosești bani?
O dată, frate.
Bine, gata. Ce vrei?
- Mă ajuți cu muzica? - Nu poți să refuzi și tu o dată?
Ce nu-ți convine? O să mergi la o petrecere cu cei mari.
De ce crezi că m-ar bucura ce te face pe tine fericită?
Bine, îmi pare rău.
Mă ocup eu și de muzică, dar crede-mă, o să te distrezi.
Te rog, încearcă, bine?
Nat... Natasha.
Ai fost genială la engleză.
Hai că poți!
Nu pot, nu...
- Sid! - Da? Bună! Natasha! Bună!
Nu te văzusem.
Serios?
Pentru că părea că vii încoace și te-ai întors brusc.
Ce? Nu! Credeam că am văzut pe cineva, dar erai doar tu.
Nu doar tu, ca te știu și pe tine.
Te-ai descurcat super la engleză.
A fost minunat ce ai spus.
Mulțumesc.
Deci vii la mine diseară, nu?
PPVS.
Petrecerea se ține la tine?
Da, ai mei sunt plecați,
Kabir și băieții m-au rugat și nu i-am putut refuza.
Ultima petrecere, știi tu...
Da, sigur.
Mi-au spus și mie, după meci.
Când am câștigat meciul.
- Sigur că vin la petrecere. - Grozav!
La naiba!
Ce e?
Nimic, e o prostie. Kabir vine la petrecere cu șoferul lui.
Nu la petrecere, dar nu-și poate aduce mașina fără șofer.
Și chiar voiam să ies la o plimbare nocturnă,
dar nu e distractiv când ești supravegheat.
Ar fi trist și plictisitor.
Dacă Kabir nu-și poate aduce mașina, o aduc eu.
Pot să conduc, am permis, tot ce trebuie.
Serios? Ești sigur?
Da, nu-ți face griji.
Eu nu-mi fac griji, adică.
Sigur, aduc eu mașina.
- Bine, grozav. - Bine?
Băieții merg la JC înainte de petrecere. Îl rog pe Kabir să-ți scrie?
- Bine. - Ne vedem diseară?
Ne vedem diseară.
- Pa! - Pa!
Frate, te rog!
Când te-a mai rugat frățiorul tău ceva?
Bine, de multe ori, dar e ultima dată.
Te rog, ia-mă cu tine.
De ce mă tot urmărești azi?
Te-am lăsat să vii la meci.
Eu te pot ajuta s-o inviți pe Nat la bal înainte de ceilalți băieți.
Și o să fie și Nits acolo, deci nu mă apropii de tine.
Altfel, voi fi singur acasă și, dacă află mama...
Ajunge! Nu mă amenința.
I-am promis mamei că am grijă de tine... deci te car după mine.
- Adică... - Dar, Adi, promite-mi!
N-o să-mi faci probleme.
O să faci ce-ți spun.
Și mă ajuți să mă îmbrac.
Da, promit!
Seara de vineri nu va mai fi niciodată la fel.
Mă rog!
Perfect!
Lipsesc bretelele și o mașină a timpului ca să te distrezi ca-n '60.
Frate, ai întârziat puțin. Meciul a fost de dimineața.
Nu.
Fără dungi orizontale, pari gras.
Și fără dungi verticale, pari înalt.
Apoi le dezamăgești pe fete cu înălțimea reală. Deci fără dungi.
Niciun strop de picanterie?
Îți dau eu picanterie!
Bine, scuze.
Bine, Sid. Cel mai simplu te faci remarcat la jocurile la băute.
Ping-pong cu bere e simplu. Arunci mingea și nimerești paharul.
Uite!
Acum încearcă tu.
Deci arunc mingea așa,
în mijloc...
Ce razi dacă n-ai barbă?
Frate, parfumul contează.
Fetele sunt înnebunite după loțiunea după ras.
Dă-te cu loțiune direct.
Frate, e după ras.
Se pune după ce te razi.
Frate, când răstorni paharul, îl pui pe marginea mesei.
Lasă degetele moi, să ai mișcări fine.
Apoi, lovești cu blândețe baza.
Fii tandru.
Se întoarce cu susul în jos ca mașinile lui Rohit Shetty.
Acum încearcă tu!
Nu pot.
Concentrează-te! Nu fi negativist!
Nu pot.
Pauză.
KABIR LA JC'S la 20:00
- Frate... - Frate.
- Nu... - Da.
- Dar Mama... - Și Nat?
Frate, parcă conduci cu încetinitorul.
Am luat mașina fără să-i spunem mamei.
Putem măcar să fim precauți.
APEL MAMA
Nu, să sune. Va trebui să mințim.
Bună, mamă! Tocmai vorbeam despre tine.
Serios?
Ce faceți?
Ce puneți la cale?
Jucăm un joc video cu mașini. Iar Sid conduce foarte încet.
Sid nu mi-a răspuns. Cum a fost meciul?
A jucat și au câștigat! A marcat un gol!
Pe bune?
- Cum? - Îți povestesc mâine.
Fii atent! Deschide frigiderul și...
Hai că închid, mamă.
Adi...
Unde e JC's ăsta?
JAGDISH CHAND RESTAURANT & BAR
Frate, să mergem. Vino!
RESTAURANTUL CU AC ETAJUL 1
- Cum ajungem sus? - Nu, afară.
- Adică înăuntru? - Nu, afară.
Nu, afară, pe-acolo.
Afară pe unde?
- Nu l-am invitat! - Ce ironie!
Voi ați invitat toată școala.
- Ăsta a sunat... - I-ați sunat pe toți.
A venit Siddy Căcăciosul!
Cu un partener.
El e fratele meu mai mic, Adi.
Băieți...
Frate, stai liniștit.
Fără golul tău, nu am fi petrecut.
Poți aduce pe oricine vrei. Vino.
Saahil.
Mulțumesc, Sid. Nu am fi câștigat meciul fără tine...
Am ratat multe șanse, așa că ar fi fost vina mea.
Nu, nu-i nimic, frate.
Dar îmi imaginam altceva.
Frate, asta e doar încălzirea.
E o tradiție PPVS.
Fetele și băieții ies separat.
Apoi ne întâlnim și petrecem.
- Vrei bere? - Nu.
Ați văzut ceva suspect?
Sunt câțiva polițiști jos.
Nu asta, frate. Ați văzut să facă cineva vreo farsă?
Vor veni și băieți de la alte școli,
inclusiv cei de la GS.
De obicei, ne facem farse înainte de petrecere,
ca să ne mai descrețim frunțile.
Iar azi i-am învins în finală.
O să fie puși pe fapte mari cei de la GS!
Dar nu ne prind ratații ăia, nu, frate?
Ascultă, frate.
Ești fratele lui Sid, poți sta cu noi.
Dar nu uita că ești boboc
și trebuie să fii respectuos cu cei mari, și de la alte școli.
Astea-s regulile, frate.
Fără petreceri sau băutură fără permisiunea supraveghetorului.
Nu vrem probleme dacă faci tu vreo prostie.
Ai înțeles, frate?
Am înțeles.
- Înțelegi? - Ai face bine.
Băiați, rețineți...
Dacă nu mă accidentam eu, Sid n-ar fi marcat golul.
Nu-mi mai spuneți „Autogol” de-acum.
Serios?
Aayush, golul tău în meciul cu Mary's a fost legendar.
Pentru noi, rămâi Autogol, omule.
Mulțumesc, Kabir.
Nu fi trist! Măcar nu-ți spunem „Copaie”.
Saahil, de unde porecla asta? Am auzit un zvon...
Bobocule! Ai grijă!
Nu e un zvon, e adevărat. Și-a pierdut virginitatea într-o cadă.
Turcule, dar tu? Vreo legătură cu Turcia?
Nu, frate. Numele tatălui meu e Taraklal.
Mi-am zis singur „Turcul” să nu mi se zică „Tharak”, „Excitatul”.
Și Jay? De la ce vine?
Cum adică, frate? Așa mă cheamă. Jay Sheth.
Las-o baltă, omule. Numele tău e...
- Jay Jet! - Jay Jet!
Băieți, haideți!
Pe certificatul de naștere scrie „Jay Sheth”.
- Arată-ne! - Cum adică?
Farsă marca GS.
Da.
Au venit băieții de la Global School.
Au dat dovadă de respect.
Mult respect.
Cu bancnote roz.
Și am pornit alarma în separeu.
Ai luat mită împotriva clienților tăi loiali?
Dar știu
și unde se duc băieții.
Dacă dați și voi dovadă de respect...
Înțelegeți?
„Respect.”
Înțelegeți voi.
Sunt la Khan's.
- Să mergem! - Haide!
Băieți, trebuie să ne răzbunăm pe ei.
Avem o singură șansă.
Vreo idee?
Am eu o idee mișto.
- Dar ne trebuie mașină. - Toți avem mașini.
Da, dar nu putem face nimic cu șoferii, nu?
- Află părinții. - Corect.
Nici nu putem conduce, am băut.
Băieți... Avem noi mașină și poate conduce Sid.
- Super! Sid, conduci tu? - Frate, haide!
- Haide! - Te rog, hai!
Hai s-o facem!
- Haide, Sid! - Hai, frate!
Hai s-o facem!s-o facem.
Pentru SIM. Te rog.
Da! Haide!
- Hai, băieți! - Hai!
Ce plouați erau băieții!
Da!
Are dreptate.
A fost distractiv.
- Uite-i! - Da!
Lumea a năpădit ca o văpaie
Norocul nu curge șuvoaie
Dar noi vrem ceva electrizant Și ne ținem de prostii
Să deschidem cutia Pandorei!
Deschide cutia Pandorei!
Haideți!
Deschide cutia Pandorei!
Băieți!
Împrăștiați-vă!
Stai!
Ne vedem în stradă. După ei!
Nu-i lăsați să scape!
Planurile-s anoste, mergem pe impuls
Dăm de necaz mereu Simțim că avem puls!
Dar noi vrem ceva electrizant Și ne ținem de prostii
Deschide cutia Pandorei!
Hai, fugi!
Deschide cutia Pandorei!
Oprește, Sid!
- Îl prind de data asta. - Da.
Nu! Stai! Nu!
Oprește-te! Stai!
- Nu! - Nu, stai!
Nu!
Deschide cutia Pandorei!
Urcă în mașină! Ascunde-te.
Oprește!
Oprește.
Stai!
POLIȚIA
Ce ai făcut, idiotule?
Frate, țipi mai târziu la mine. Hai s-o ștergem!
La naiba!
Sid!
Frumos. A fost cât pe ce.
Dar unde mergem, Adi? Toate drumurile arată la fel.
Mă uit pe hartă.
- Unde? - Încolo.
La naiba! Frate, grăbește-te!
La stânga!
Frate, oprește-te! Parchează aici.
Lăsăm mașina și fugim.
Ai înnebunit? Cum să lăsăm mașina?
Ne întoarcem s-o luăm mai târziu.
Și până unde mergem?
Îl putem suna pe Kabir, ne ia el din zonă.
Te rog. Nu avem timp să ne certăm.
Cât mai fugim de poliție?
Te rog.
Alo?
A fost grozav! Cel mai tare PPVS!
Cel mai tare, frate!
Ce idee cu ouăle! A fost genial, frate! Fantastic!
Frate, prima lovitură! A fost incredibil!
Nu pot să cred că ai aruncat cu ouă într-un polițist.
Respect, omule! Respect! Ce șmecher!
Dacă mi-a ieșit în cale?
- Ce mai boboc! - Și tu! Ce șofat nebunesc!
- Parcă eram în GTA. - Jur, frate!
Șmecher, frate, șmecher!
Ce tupeu aveți! Unde ați fost până acum?
Băieții Menon sunt pe val!
Eram aici, dar nu ne-ați observat voi.
Dar avem toată noaptea înainte, fiți atenți!
Asta e! Petrecerea abia începe!
- Petrecere! - Petrecere!
Haide, coborâți! Am întârziat deja.
Nu strica atmosfera, frate. Hai să petrecem!
- Vreau o ruladă cu scorțișoară, dar... - M-am împiedicat...
- Nu-i nimic, hai! - Da, copile, hai!
Hai, bobocule!
Frate! Am reușit. E Planul pentru vineri seara!
Nu vin, eu mă întorc. Cred că a plecat poliția.
Frate, ne ocupăm de asta mâine.
Nu înainte să recuperez mașina.
Mama nu ne lasă s-o atingem și vrei s-o abandonez?
Ce faceți?
Mă întorc să iau mașina.
Frate. Nu cred că e cea mai bună idee.
Nu-mi pasă ce credeți voi. Fă ce vrei, eu mă întorc să iau mașina.
Șofer, du-l oriunde-ți spune, bine?
Să mergem!
Da.
Ne-au ridicat mașina.
Bine.
- Bine? - Mă rog...
E nasol, dar totul merge bine aici.
Petrecerea e mișto și ai devenit și mai faimos după farsă.
Toată lumea întreabă de tine.
Și ce idee să întârzii...
Cine ajunge ultimul e cel mai tare.
Tare?
E jale aici și asta pe preocupă pe tine?
Relaxează-te, oricum am rămas fără mașină. Ce vrei să faci?
Nu ne punem cu polițistul.
Vino la petrecere și invit-o pe Nat la banchet.
Îi spunem mâine de mașină mamei.
Bine, și ce crezi că va spune mama?
„Nicio problemă, ai pierdut mașina. Dar n-ai ratat petrecerea, foarte bine!”
De ce exagerezi, frate? Da, o să țipe la noi.
Ne ceartă, apoi rezolvă ea.
- Ce faci, frate? - Bine, tu?
- Super! - Petrecerea e beton!
Am ținut-o la rece în seara asta.
Ai grijă, am și agitat-o puțin.
Mulțumesc. Vino.
Întreabă-l!
- Băieți... - E chiar aici.
Bun așa!
Stați! Unde e Sid? Nu-l așteptăm?
N-are rost, durează ceva.
Da, dar...
- Bine. - Da, adică...
Datorită accidentării tale.
- Șmecherul! - Șmecherul!
Doamne, stai! Ești teafăr?
E în regulă. Cineva să aducă gheață!
Frate...
Asta-i preferata mea.
"Pie-not noeer."
E Pinot Noir.
Din Bordeaux.
În Franța? Da?
Măr verde, citrice
și note de vanilie.
Clasic. Noroc!
Super, frate.
Cum se bea salata asta de fructe?
Uite!
Ești bine?
Nu, Manish, nu merge.
Dl Paulson a refuzat vehement.
Dar...
Ar ai fi o soluție, dacă...
- Scuze, trebuie să răspund. - Nicio problemă.
Bună, Sid! Toate bune?
Mamă! Da.
Am ratat apelul tău de mai devreme.
Da, dar am vorbit cu Adi.
Și mi-a spus că ai marcat un gol azi!
Felicitări!
Da, mamă, mulțumesc.
Ce faci?
Adi a jucat jocuri video toată seara, eu am citit.
Sid...
Sunteți amândoi bine?
Da, suntem bine.
- Ești sigur? - Da.
Mă duc la culcare.
Bine. Noapte bună!
Și spune-i și lui Adi să nu stea mult.
Noapte bună, mamă!
Noapte bună!
Cât pe ce.
E rândul meu.
Aruncă din stânga, paharul e în dreapta.
Arunc-o încet, din cot, nu din încheietură.
Nu cred că merge.
E cea mai bună tehnică.
Am jucat baschet mult.
Și eu știu...
să câștig.
Nu e rău!
Da.
Răsturnăm și-un pahar?
Da, dar vreau să verific ceva mai întâi.
Ne-am luat armele,
am urcat în mașină și atunci a început acțiunea.
Ne-am simțit ca un erou...
- Ca The Rock. - Nu, celălalt.
ACP Pradyuman.
- Nu. - Vin Diesel.
Vin Diesel! Exact!
Ca Vin Diesel, am ajuns la Khan's și i-am ciuruit
cu ouă, desigur.
A zburat prin aer și s-a lipit pe fața victimei.
L-a lovit foarte tare.
Eram plin de ou pe cap.
Dar cică e bun pentru păr,
deci o să ai cosițe ca Tiger Shroff mâine.
Dar adevăratul erou a fost fratele meu, Sid.
E ca The Rock și Vin Diesel la un loc.
A condus așa de bine!
Pe alei înguste la viteză maximă, apoi a tras de volan...
Nici cu Ferrari nu scăpau cei de la GS.
Apoi, când am aruncat din greșeală cu un ou într-un polițist...
Bobocule!
Mulțumesc! Dar oricum, când am făcut asta,
credeam că s-a terminat, că ajung la mititica, nu la petrecere.
Dar fratele meu ne-a luat ca vântul!
Nici poliția nu putea ține pasul.
O fi crezut că James Bond a ajuns la Mumbai.
Dar unde e? De ce nu ne povestește el?
Se ocupă de mașină, doamnă.
Apoi va fi la dispoziția dv.
Când am aruncat din greșeală cu un ou într-un polițist...
POLIȚIA
Scuze, domnule.
Dar cine a făcut asta?
Un laș.
Era un tânăr.
Știi unde îmi place mie să mănânc paan.
Îmi luam o porție la pachet.
Când, de peste drum,
un puști a aruncat un ou în mine și a fugit!
Nu l-ați prins?
Era într-o mașină.
Din fericire, nu era aglomerat.
Dacă apărea vreun motociclist,
putea avea loc un accident.
Și nici nu a oprit să-și ceară scuze, a fugit.
Ce mai, domnule! Tinerii din ziua de azi sunt toți niște răsfățați.
Dar n-am renunțat.
I-am urmărit cu jeepul.
Apoi i-am găsit mașina.
Și i-ați tras o palmă?
Cui? Mașinii?
Am găsit mașina parcată. Puștiul nu era.
Dar e tânăr, iar mașina e scumpă. Am cerut să fie tractată.
La secție?
- Nu, la tine acasă. - Scuze, domnule.
Îi arăt eu lui când vine să ia mașina.
Tinerii ăștia trebuie să învețe ce înseamnă poliția în Mumbai.
Sid!
Uite-l! Știu privirea aia.
Trebuie să vorbim, Adi.
Nu aici. Camera lui Nits e liberă.
Ești un mincinos, nemernicule!
Când am mințit eu?
Mi-ai promis că nu faci prostii și ai comis-o în mijlocul străzii!
Una spui, alta faci. Asta e definiția minciunii!
Așa e. Dar credeai că te voi face de râs.
Și n-am făcut-o. Ești vedeta petrecerii, frate!
Nu-mi pasă, Adi! Poliția ne-a luat mașina!
Bine, dar o să rezolve mama mâine.
De ce exagerezi așa?
Mereu faci așa.
Faci pe șmecherul și ne faci probleme.
Iar eu și mama rezolvăm!
Dar tu ce faci?
Adi, nu schimba subiectul.
Asumă-ți greșelile.
De parcă ai fi singurul cu probleme.
Faci pe responsabilul și critici pe oricine se distrează.
Te-ai gândit vreodată ce face distracția ta?
Din cauza ta, mi se spune Siddy Căcăciosul!
Din cauza ta, ne caută poliția, Adi!
Lașule, măcar asumă-ți greșeala!
Laș? Eu nu mă ascund în spatele problemelor mele.
Tu ești lașul care nu iese în lume.
Cânți și dansezi în duș,
dar cine face asta afară e iresponsabil.
Tu ești iresponsabil!
Când o să-ți pui și tu prioritățile în ordine?
Cum ar fi? Notele și facultatea?
De ce n-ai trimis nicio candidatură, Sid?
Nici măcar nu te cunoști. De unde să știi ce facultate să alegi?
Tu o decizie nu poți să iei și zici că eu sunt laș?
Adi, vorbeam despre altceva.
Nu știi nimic despre problemele mele.
Exact asta spun, frate!
Erai distractiv înainte.
Te respectam.
Erai cea mai tare persoană din lume.
Dar, după tata, ai devenit atât de crispat și cinic...
Dă-le naibii de probleme! Nu te mai cunosc deloc.
Nu vorbi de tata!
Dacă te-ai fi gândit la câte a îndurat mama după ce a murit tata,
n-ai fi părăsit mașina!
Ai idee cât va suferi mama când va afla?
Prin ce va trece?
Nu, fiindcă te gândești doar la tine.
Dă-o naibii de mașină!
Mâine vorbesc eu cu mama și rezolv.
De ce mâine? Fă-o acum! Sun-o.
În toiul nopții. Ești nebun? Nici vorbă.
De ce? Nu ți-e frică să-ți asumi greșelile, nu?
Sun-o pe mama și spune-i.
MAMA
Bună, mamă!
Scuze, te deranjez la muncă, dar avem o problemă aici.
Nu, nu ne certăm.
Eu și Sid am luat mașina și ne-a tractat-o poliția.
Bine.
Cum spui tu.
Da, îți spun totul mâine, sigur. Bine.
Da.
Mama ne-a spus să nu facem nimic.
Când se întoarce din Pune, vedem ce facem.
De ce te holbezi așa?
E ocupată, a zis că vom rezolva problema mâine.
Serios?
Poftim, întreab-o. Haide!
Ți-am spus că se va rezolva. Dar tu-mi strici cheful.
O seară aveam și noi de relaxare și tu ne-o strici.
Ești mulțumit?
Mulțumit? Ticălosule...
Credeam că pot să ies.
Dar pot să mă întorc, dacă vreți să...
continuați.
Sid!
Ai venit. Ai rezolvat cu poliția?
Da. Da, dar de unde...
Știe toată lumea. Și te așteaptă. Hai!
Ia uitați! A venit Siddy Căcăciosul!
Copaie, fii cuminte!
Uitați cine a ajuns la PPVS!
Vedeta noastră, Siddharth!
Ai revenit.
Da, mulțumesc pentru mașină.
Ziceai că răsturnăm paharele.
Bine. Hai să jucăm!
Hai să jucăm!
Echipa mea e pregătită, Kabir. A ta?
N-am mai jucat jocul ăsta.
Hai, amice!
I-ai făcut pe polițiști, ne faci și pe noi.
Nu-ți face griji, e ușor. Bei berea și răstorni paharul.
- Da, desigur. - Pe locuri...
Trei, doi, unu, start!
Nu mi-a picat bine vinul de Bordeaux.
Jay, haide!
Nu trebuia să beau așa mult!
Mai repede! Haide, dă-o pe gât!
Jay, haide!
Frate, chiar încerc!
Hai!
- Bea! - Bea!
Sid, ne ajung din urmă!
- Șmecherul! - Șmecherul!
Încet, blând...
Fii tandru.
Ce?
Da!
La naiba, omule!
Da!
Băiatul n-a venit încă, Naik.
Lăsați-l, domnule. E doar o pată, iese la spălat.
Pata nu e doar pe uniformă, Naik.
Bine.
Dacă nu vine el aici, mergem noi la el.
Verifică-i numărul.
Mama lui, tatăl, fratele, bunicul. Vreau detaliile întregii familii.
E timpul să prindem gâsca care a făcut oul.
Haide! Grăbește-te!
Poate mă înșel,
dar priveliștea e încolo.
O văd în fiecare zi.
Dar asta e ceva nou.
Uite-l pe Jay cum se străduiește!
Și Aayush!
Săracul se străduiește așa de tare, de parcă i se dă vreo diplomă la final.
Îmi pare rău pentru ce s-a întâmplat mai devreme.
N-a fost o discuție plăcută și...
E în regulă.
Față de cum mă cert eu cu Natasha...
Oare vă puteți numi „frați” dacă nu vă vine să vă strângeți de gât?
Nu știu dacă e treaba mea,
dar știu că Adi poate fi o mare pacoste uneori.
Dar are intenții bune.
Vrea doar să fie acceptat, simpatizat.
Și vrea asta și pentru tine.
Azi n-a făcut altceva decât să te ridice în slăvi.
Le spune oamenilor că ești ca Neymar, James Bond, Vin Diesel...
Numai așa ceva. E chiar enervant.
Am țipat cam mult la el, nu?
Dar e foarte greu să-l fac să priceapă uneori!
Da, înțeleg.
Eu îi sunt colegă de clasă, deci știu prea bine. Înțeleg.
Mulțumesc.
- Stai! - Bine.
Arde?
Bobocule!
Pot să încerc și eu?
Știi că te iubesc, nu?
- Da. - Suntem prieteni acum.
Dar îmi pare rău. Regulile sunt reguli.
La câte am îndurat împreună...
Frate, te-aș lăsa, dacă era după mine.
Dar fără permisiunea lui Sid, nu știu...
De ce am nevoie de permisiunea lui Sid?
Cum de te pierzi mereu?
Bună!
Începe. Mergem?
Da, hai!
- Felicitări, doamnă! - Dv. meritați felicitări, dle Goel!
Felicitări, doamnă!
Acum putem merge să ne odihnim.
- Manish, am reușit! - Mulțumesc.
Bună, Adi! De ce mă suni așa târziu?
Nu puteam să dorm și...
Adi, ce este? Ce s-a întâmplat?
Nimic.
Mamă, eu...
Te-ai certat cu Sid?
Nu, nimic de genul ăsta...
- A jucat jocuri video toată seara. - Și...
Ce s-a mai întâmplat azi?
Mamă, eu...
te-am sunat să te întreb...
Tu ești OK, nu?
În general...
Da, sunt bine, dar...
Am terminat treaba. Mă întorc imediat.
Plec chiar acum.
Nu e nevoie. E târziu, nu e bine să conduci acum.
Da, dar...
- Dar... - O să vin.
- Ne vedem acasă. - Bine.
Vin în două sau trei ore.
Ne vedem mai târziu.
- Siddy Căcăciosul! - Siddy Căcăciosul!
Da, sunt Căcăciosul.
Înainte să cânt, băieți, scuze pentru ouă.
Dar de gol nu-mi pare rău.
Și-mi pare rău că nu v-am cunoscut mai devreme.
Știu că nu petrec mult timp cu voi,
dar azi am făcut-o și a fost genial.
De asta avem Planul pentru vineri seara!
- PPVS! - PPVS!
Cât să-ndure și inima mea
Din vuietul lumii ăsteia?
Inima asta așa dornică
Să fie nestatornică
Cât să-ndure și inima mea
Din vuietul lumii ăsteia?
Bate cu o energie puternică
Să fie nestatornică
Pleacă, să nu te oprești
Dacă pe drum vrei să crești
Fă-ți și poftele câteodată
Distrează-te ziua toată!
Nu-ți face griji, destinde-te
Distrează-te ziua toată!
Fă-ți și poftele câteodată
Distrează-te ziua toată!
Visurile și se vor îndeplini
Distrează-te ziua toată!
Dacă îl vede cineva pe Adi, chemați-l!
El cântă mult mai bine decât mine.
Adi, du-te.
- Nu mă duc. - Hai!
Nu mă duc!
Te așteaptă noi aventuri
Și distracția vine-n valuri
Necazurile-ți vor dispărea
Când te copleșește fericirea
Urmează-ți visurile azi!
Fă-ți și poftele câteodată
Distrează-te ziua toată!
Nu-ți face griji, destinde-te
Distrează-te ziua toată!
Fă-ți și poftele câteodată
Distrează-te ziua toată!
Visurile și se vor îndeplini
Distrează-te ziua toată!
Trăiește clipa
Trăiește-ți viața
Trăiește-ți tinerețea
Măcar puțin!
Și te va ști lumea toată!
Urmează-ți visurile azi!
Fă-ți și poftele câteodată
Distrează-te ziua toată!
Visurile și se vor îndeplini
Distrează-te ziua toată!
Grămadă!
Eu sunt Jay Jet!
Ești teafăr?
Ești bine? A fost cam nasol.
Da. Mulțumesc.
Am eu grijă de tine.
Îmi pare rău.
Ți-am promis că aduc mașina, dar n-am putut.
- Mi-a luat-o poliția. - Știu. Mi-a spus fratele tău.
Dar te-ai întors s-o iei.
Ce drăguț!
Mereu mi-ai părut un tip foarte interesant.
Dar nu știam că ești atât de talentat.
Ce? Nu, tu ești uimitoare!
Toată ziua am încercat să-ți spun.
Azi, m-ai dat peste cap...
la ora de engleză...
Eu...
Ce?
Poezia ta!
Felul în care ai recitat-o, cum ai gândit-o...
Și eu la fel mă simt! Parcă vorbeai prin mine.
Bine, mulțumesc...
Dar a fost o temă opțională...
Nu i-am prea dat importanță.
Nitya se pricepe la literatură, așa că i-am cerut ajutorul.
Ea a scris poezia, iar eu am citit-o.
Dar noi aveam alte treburi...
Ce? Nat, îmi pare rău, nu pot.
Nu, nu mă înțelege greșit!
Ești cea mai frumoasă fată pe care am cunoscut-o în viața mea.
Te admir, te respect și sunt îndrăgostit de tine de nu știu când.
Dar mi-am dat seama...
că nu te cunosc deloc.
Și nici tu, pe mine.
E vina mea, dar acum...
Parcă nu e ce trebuie.
Mamă!
N-am mai pățit așa ceva.
Crede-mă, și eu sunt șocat.
Dacă mi-ai fi zis ieri ce aveam să fac azi, m-aș fi plesnit.
Dar încerc să fac ce trebuie.
Înțeleg.
Și apreciez.
Îmi pare tare rău.
Nu-i nimic.
Nu te plac așa de mult.
Mergem?
Nu e mai bine decât să cânți la duș?
Nu știu despre ce vorbești.
Mereu îmi iese, și la duș.
Trebuie să-ți spun ceva.
Și eu.
Eu primul?
Frate, am vorbit la nervi azi.
Ai dreptate.
Mereu mi-am vărsat frustrările pe tine.
Și nu e corect.
Tot ce ai făcut azi, în afară de chestia cu mașina...
ai făcut bine.
Mulțumesc.
Îmi pare rău.
Nu, mie îmi pare rău.
Ai dreptate.
Ești mai mare și mereu ai avut o povară mai grea.
Iar eu...
La câte face mama pentru noi...
Cum să...
Îmi pare rău pentru tot.
Mama face ce face ca să ne bucurăm noi de viață.
Tu măcar știi cum.
Și azi m-ai învățat și pe mine puțin.
- Îmi pare rău. - Nu, mie îmi pare rău.
- Te iubesc, frate. - Și eu.
Adi, ne pare rău și spunem „Te iubesc”.
Cam mult, nu crezi?
Am epuizat cota anuală.
Doar strângeri de mână de-acum.
- Batem pumnii! - Batem pumnii!
Hai să intrăm!
Mama oricum o să țipe la noi mâine, măcar să ne distrăm acum.
Da, apropo...
Adi, ce-ai mai făcut?
Am vorbit cu mama la telefon și ceva nu-i miroase a bine.
A plecat din Pune și ajunge acasă în 90 de minute.
Cum adică ceva nu-i miroase a bine?
N-ai zis că rezolvă mama când vine?
De fapt, n-am sunat-o atunci.
Știu că merit, dar nu țipa la mine.
- Ne-am îmbrățișat... - De ce tot minți?
M-am interesat de mașină.
Au spus că mașina e la secție.
Dacă plecăm acum,
putem lua mașina înainte să vină mama.
Și cine discută cu polițistul belicos?
Eu, dacă e nevoie.
Rezolvăm cumva împreună.
Nu, nu pot să am încredere în tine.
Vorbesc cu mama și vedem ce facem.
Nu, frate.
Dacă îi spunem mamei fără să rezolvăm problema...
O să fie foarte dezamăgită.
Nu se poate așa ceva.
Bine, hai!
Luăm mașina înainte să afle.
Bine.
Dar mai am o treabă înainte. Așteaptă-mă.
Da.
Da!
- Bună! - Bună!
Ești ocupată?
Mă uit la adolescenți beți care aruncă cu mingi în cutii de bere.
Aș vrea eu.
Trebuie să plec, dar...
M-am împăcat cu Adi și îți mulțumesc pentru ce ai zis.
Cu drag.
Am ascuns ceva de toată lumea
și cred că doar tu vei înțelege.
Bine.
Azi-dimineață, când eram în fața porții,
știam că pot să șutez, dar n-am făcut-o.
Nu pentru că nu știam ce am de făcut.
Sid! Pasează!
- Șutează! - Pasează!
Ci fiindcă mi-era teamă.
Îmi era teamă
să nu ratez de față cu toată lumea.
Așa că am pasat în ultima secundă...
Și devierea s-a transformat în gol.
Oricum, ideea e că, de azi înainte
nu vreau să-mi mai fie teamă.
Deci Nitya...
vrei să mă însoțești la bal?
Știu că nu ne cunoaștem prea bine,
dar cred că ne vom înțelege foarte bine.
Super.
Îmi pare rău, trebuie să plec.
Vine mama și trebuie să iau mașina de la poliție...
E o poveste lungă.
- Dar te sun mâine. - Da.
- Te sun, bine? - Bine.
- Pa! - Bine, pa!
- Șmecherul! - Șmecherul!
Adi!
Adi! Să mergem!
- Șmecherul! - Șmecherul!
Mulțumesc! Nu voi uita petrecerea asta.
- Șmecherul! - Șmecherul!
Cred că ești derutat.
Sigur nu te referi la Natasha?
- Nitya. - Nitya.
Nitya.
Fratele meu și prietena mea cea mai bună merg la bal
și eu voi sta acasă.
Super!
Hai să ne vedem de oile noastre!
Altfel, ajungem după gratii amândoi.
Da. Care e planul?
Eu vorbesc.
Tu ești minor oricum. Mai bine mă ocup eu.
M-a lovit un ou în umăr.
Cine ți-a spus că un glonț?
Nu mai plânge!
Un ou...
Te sun eu înapoi.
Bravo, Naik!
Intrăm?
Hai!
Bun-venit, domnule!
- Bună seara! - Vino.
Mă numesc Siddharth Menon. Aceea e mașina noastră.
Hai să vorbim! Haide.
Ia loc.
Da, spune-mi.
Îmi pare rău.
Se mai întâmplă, omule.
O să-ți frig și eu câteva palme
peste față.
Apoi îmi cer scuze. Merge?
Nu.
Crezi că poți arunca cu ouă în polițiști?
- Ești în vreo bandă? - Nu.
- Aruncați cu ouă în poliție? - Nu, domnule.
- V-am lovit din greșeală. - Din greșeală?
Atunci, pe cine voiai să ataci?
Domnule, eram cu prietenii. Nu știu cum...
- A fost o greșeală. - Înțeleg, o greșeală.
De ce ai fugit, atunci?
M-am speriat când v-am văzut.
De ce? Ai crezut că te mănânc?
E o greșeală nevinovată. Iertați-mă.
Nici vorbă!
„Greșeală nevinovată.”
Ai aruncat cu ouă într-un șef al poliției.
Te închid măcar o noapte.
- Naik, anunță... - Nu! Scuze, dle Naik!
- Haide! - Domnule, sunt elev!
- O noapte... - Nu mai intru la facultate!
- Cum să-ți dau drumul? - Domnule...
Taci!
- Nu vrei să fii închis? - Nu.
Și ce ai de făcut?
- Ce am de făcut? - Să respecți poliția.
Ai înțeles?
La ce te uiți? Pricepi?
- Deșteptule! - Scuze, domnule. Eu am aruncat oul.
Vă rog să-l ignorați, domnule. Taci, mă ocup eu!
- E vina mea, îmi asum... - Tu!
- Cine ești? - Domnule, sunt Aditya Menon.
Am 16 ani, sunt fratele lui mai mic
și cel mai mare idiot al orașului
fiindcă am aruncat cu ouă în cineva ca dv.
Îmi pare foarte rău, dle.
Bine.
Și de ce ai aruncat cu ouă?
Domnule, eram la masă la un restaurant din apropiere.
Niște prieteni s-au înțeles cu managerul să activeze aspersorul...
„Aspersorul”?
Da, domnule.
Ce-i asta?
Dușul.
Dușul? De ce?
- O farsă... - Farsă?
- O glumă, domnule. - Da.
Bine. Și apoi?
M-am răzbunat aruncând cu ouă în ei.
Și v-am lovit din greșeală.
M-am ascuns înainte să mă vedeți.
Minunat! Ce drăguț...
Domnule, nu-mi caut scuze.
A fost periculos și iresponsabil, puteam răni pe cineva.
Ar fi trebuit să mă opresc și să-mi cer scuze.
Dar v-am irosit timpul și energia.
Aveți treburi mai importante.
Sigur că da.
Deci...
Acum ce vrei?
Domnule, am venit să vă cerem scuze și să facem ce trebuie.
Și dle Suhas, aș vrea să recuperez mașina mamei noastre.
Domnule, fratele meu nu e implicat.
El conducea mașina și v-a atras atenția.
Chiar a încercat să mă oprească.
Și acum încearcă să-și asume vina în mod ciudat.
Domnule, pedepsiți-mă pe mine.
Dar lăsați-l pe fratele meu să plece cu mașina.
Vă rog.
Domnule, sigur ați greșit și dv. în tinerețe...
Cum adică? Oi fi moș acum!
- Nu, domnule. - Nu, domnule. În adolescență.
La facultate.
Știu ce înseamnă „adolescent”.
Ce făceam eu în adolescență...
N-ați fi voi în stare în veci.
Ce zici, Naik?
Dacă ar ști ce prostii am făcut noi...
S-ar pișa pe ei!
- Revenind. - Da, domnule.
Din moment ce sunteți la prima abatere... E prima, nu?
- Da, domnule. - Prima și ultima.
Vă dau drumul.
Dar dacă vă mai văd vreodată cu ouă...
Ia uitați bastonul!
Plecați!
- Mulțumesc! - Mulțumesc!
Dă-le mașina.
Fiți atenți!
Sunteți dintr-o familie bună.
Aveți grijă să fie mândră de voi mama voastră, da?
Fuguța!
Și tu, deținutule!
Da, domnule?
Învață de la fratele tău.
- Plecați înainte să mă răzgândesc. - Hai!
Toate cele bune!
- Mulțumesc, domnule. - Mulțumesc!
Nu pot să cred că ai recuperat mașina!
Credeam că am pus-o.
Da, când încercai să-l mituiești.
Dar am încercat să fac ce trebuie.
Cum ai spus și tu...
Mi-am asumat greșelile și am încercat să le îndrept.
Bine, să mergem acasă!
Ce, serios? Frate, nu am voie. Nici n-am permis.
Nici eu nu am voie după atâta bere.
Condu încet și o să fie bine.
Va trebui să conduci când plec eu.
Deci trimiți candidaturile?
Da, o să le trimit.
Vom vedea ce se întâmplă.
Mai repede, să nu fi ajuns mama!
O să lăsăm gâlcevile
Noi doi, împreună
Nu știm unde Ne va duce drumul
Tot ce știu E că vreau să îl continui
N-avem nicio grijă Trage aer în piept
Zilele și nopțile Pline de bucurie
Când mergem la pas
Noi speranțe și visuri Pline de bucurie
După o vreme îndelungată
Prietene
O aștept eu pe mama.
Vrei să stau cu tine?
Mai bine vorbesc eu cu ea.
- Bine. - Bine.
- Siddharth! - Mamă.
Ce se întâmplă aici?
Ce ați făcut? Unde e Adi?
Adi doarme în cameră.
Siddharth, ce s-a întâmplat aseară?
Spune-mi sincer.
Da, mamă, îți spun. Te rog, ia loc.
Nu m-ați mai sunat de atâtea ori niciodată.
Știu că e ceva în neregulă. Spune-mi!
Îți spun totul sincer și în detaliu.
O să dureze ceva.
Și n-o să-ți placă ce o să auzi.
Dar, mamă, îți promit...
Nu trebuie să-ți mai faci griji pentru mine și Adi.
Ne înțelegem de minune.
Ce s-a întâmplat într-o singură seară?
- Totul a început cu meciul de ieri. - Nu, mamă! A început cu o fată.
Adi!
Am hotărât că vorbesc eu cu mama...
Dar nu redai atmosfera cum trebuie.
Îi spun în felul meu.
Mamă, știi că exagerează, nu-ți spune adevărul...
Încerc să fac povestea mai captivantă.
Trebuie să-i povestim de la început.
O clipă.
Îmi spuneți împreună, dar spuneți-mi adevărul.
Vine o nouă zi
Și zorii ne mângâie cu soarele
Ascuns printre copaci înalți
Visurile ne prind avânt tiptil
Și-am uitat ce-nseamnă limitele!
Zilele și nopțile Pline de bucurie
Când mergem la pas
Noi speranțe și visuri Pline de bucurie
După o vreme îndelungată
Zilele și nopțile Pline de bucurie
Când mergem la pas
Noi speranțe și visuri Pline de bucurie
După o vreme îndelungată
Pline de bucurie!
Subtitrarea: Laura Somandru